# 1.1. Como o organizamos?

# Que vas facer?

A universidade organiza unha feira do coñecemento e quere que o teu centro conte cun posto para promover distintas linguas da península. Igual ca Sabela, ti tamén formarás parte dun grupo de traballo e terás que colaborar na elaboración dun proxecto para presentalo como candidato a representar o centro na feira. Este proxecto deberá contar cunha exposición oral, unha presentación das linguas e un cartel informativo.

O teu obxectivo é claro: conseguir que o voso proxecto sexa o escollido para participar na feira. Podedes mellorar o traballo e subir de nivel. Que dicides?

- Nivel básico: exposición oral, presentación e cartel informativo.
- Nivel experto: tamén terás que facer un tríptico informativo e un anuncio.
- Nivel lenda creativa: se queres facer un traballo aínda mellor, tamén podedes engadir: un vídeo promocional orixinal.

Lembrade que a creatividade, a boa organización e a claridade na presentación poden marcar a diferenza. Agora comeza o camiño para demostrar todo o que es capaz de facer!

## Lectura facilitada

A universidade organiza unha feira do coñecemento. Quere que o teu centro participe cun posto.

Ese posto servirá para presentar linguas da península.

Ti vas traballar en grupo e ten que preparar un proxecto.

Ese proxecto servirá para intentar representar o centro.

O proxecto debe ter:

- unha exposición oral,
- unha presentación das linguas,
- un cartel informativo.

O obxectivo é claro: conseguir que o voso proxecto sexa o escollido.

Podedes mellorar o traballo e subir de nivel.

Nivel experto
Se queredes traballar como expertos, tamén tedes que facer:

- un tríptico informativo,
- un anuncio.

Nivel lenda creativa
Se queredes facer un traballo aínda mellor, tamén podedes engadir: un vídeo promocional orixinal.

É importante:

- ser creativos,
- organizar ben o traballo,
- explicar con claridade.

Todo isto pode axudar a que o voso proxecto sexa elixido.

Agora comeza o reto.

É o momento de demostrar todo o que sabedes facer.

## Audio

audio/mpeg

## Que terás que facer?

Xunto cos compañeiros e compañeiras do teu grupo de traballo terás que seguir os seguintes pasos:

## Paso a paso

### 1. Busca

Terás que preparar ben o contido buscando información sobre as linguas en fontes fiables e seleccionar as ideas máis importantes.

### 2. Deseña

Deseñar o voso proxecto de promoción das linguas.

### 3. Redacta

Deberás redactar unha presentación cunha boa estrutura.

### 4. Elabora

Terás que elaborar un cartel coa información máis importante para a promoción das linguas.

### 5. Ensaia

Deberás ensaiar a exposición oral do voso proxecto.

## Audio

audio/mpeg

## Que vas aprender?

1. Repasarás o que sabes das linguas.

2. Coñecerás a lingua de signos.

3. Adentraraste na cultura das persoas xordas.

4. Aprenderás a saudar nas diferentes linguas, a presentarte e un vocabulario básico.

5. Coñecerás cancións, poemas e persoas escritoras das distintas linguas.

## Audio

audio/mpeg

## Ao final poderás...

- Coñecer os saúdos en diferentes linguas.
- Recitar poemas.
- Expresarte en público.
- Manexar dicionarios.
- Ter un encontro virtual cun centro catalán.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)